CELEX: 32004R2183
Language: hu
Date: 2004-12-06
Title: A Tanács 2183/2004/EK rendelete (2004. december 6.) az euroérmékhez hasonló emlékérmekről és érmékről szóló 2182/2004/EK rendelet hatályának a nem részt vevő tagállamokra való kiterjesztéséről

21.12.2004   
            
            
               HU
            
            
               Az Európai Unió Hivatalos Lapja
            
            
               L 373/7
            
         
      A TANÁCS 2183/2004/EK RENDELETE
   
   (2004. december 6.)
   az euroérmékhez hasonló emlékérmekről és érmékről szóló 2182/2004/EK rendelet hatályának a nem részt vevő tagállamokra való kiterjesztéséről
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 308. cikkére,
   tekintettel a Bizottság javaslatára,
   tekintettel az Európai Parlament véleményére (1),
   mivel:
   
               (1)
            
            
               A 2182/2004/EK rendelet (2) elfogadásakor a Tanács jelezte, hogy azt az euró bevezetéséről szóló, 974/98/EK 1998. május 3-i tanácsi rendeletben (3) meghatározott részt vevő tagállamokban kell alkalmazni.
            
         
               (2)
            
            
               Fontos azonban, hogy az euroérmékhez hasonló emlékérmekre és érmékre vonatkozó szabályok a Közösségen belül egységesek legyenek, és ebből a célból megfelelő rendelkezéseket kell hozni,
            
         ELFOGADTA EZT A RENDELETET:
   1. cikk
   A 2182/2004/EK rendelet alkalmazását a 974/98/EK rendeletben meghatározott részt vevő tagállamoktól eltérő tagállamokra is ki kell terjeszteni.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. december 6-án.
      
         
            a Tanács részéről
         
         
            az elnök
         
         H. HOOGERVORST
         
      
   
   
      (1)  2004. április 1-jén kiadott vélemény. (a Hivatalos Lapban még nem tették közzé)
   
      (2)  Lásd ennek a Hivatalos Lapnak 1 oldalát.
   
      (3)  HL L 139., 1998.5.11., 1. o. A 2596/2000/EK rendelettel (HL L 300., 2000.11.29., 2. o.) módosított rendelet.